32005R0118
L 024/15
JURNALUL OFÍCIAL AL UNIUNII EUROPENE
REGULAMENTUL (CE) NR. 118/2005 AL COMISIEI
din 26 ianuarie 2005
de modificare a anexei VIII la Regulamentul (CE) nr. 1782/2003 al Consiliului și de stabilire a unor plafoane bugetare pentru punerea în aplicare parțială sau facultativă a schemei de plată unică și pentru pachetele financiare anuale ale schemei de plată unică prevăzute de acel regulament
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 64 alineatul (2), articolul 70 alineatul (2), articolul 71 alineatul (2), articolul 143b alineatul (3) și articolul 145 litera (i),
întrucât:
(1)
Pentru statele membre care au recurs la opțiunea prevăzută la articolul 62 din Regulamentul (CE) nr. 1782/2003 și în funcție de informația comunicată în conformitate cu articolul 145 litera (i) din respectivul regulament, ar trebui revizuite cuantumurile indicate în anexa VIII la regulamentul menționat anterior.
(2)
Ar trebui stabilite, pentru 2005, plafoanele bugetare pentru fiecare din plățile prevăzute la articolele 66 - 69 din Regulamentul (CE) nr. 1782/2003 pentru statele membre care pun în aplicare, în 2005, regimul de plată unică prevăzut la titlul III din respectivul regulament.
(3)
Ar trebui stabilite, pentru 2005, plafoanele bugetare aplicabile plăților directe excluse din schema de plată unică pentru statele membre care au recurs, în 2005, la opțiunea prevăzută la articolul 70 din Regulamentul (CE) nr. 1782/2003.
(4)
Ar trebui stabilite, pentru 2005, plafoanele bugetare aplicabile plăților directe enumerate în anexa VI la Regulamentul (CE) nr. 1782/2003 pentru statele membre care au recurs la perioada tranzitorie prevăzută la articolul 71 din respectivul regulament.
(5)
În scopul clarității, ar trebui publicate plafoanele bugetare pentru schma de plată unică pentru 2005 după deducerea plafoanelor stabilite pentru plățile prevăzute la articolele 66-70 din Regulamentul (CE) nr. 1782/2003 din plafoanele revizuite incluse în anexa VIII la respectivul regulament.
(6)
Ar trebui stabilite pachetele financiare anuale pentru 2005, în conformitate cu articolul 143b alineatul (3) din Regulamentul (CE) nr. 1782/2003 pentru statele membre care au aderat la Comunitate în 2004 și vor pune în aplicare în 2005 regimul de plată unică prevăzut la titlul IVa din respectivul regulament.
(7)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
Anexa VIII la Regulamentul (CE) nr. 1782/2003 se înlocuiește cu textul anexei I la prezentul regulament.
Articolul 2
(1) Plafoanele bugetare pentru 2005 prevăzute la articolul 64 alineatul (2) din Regulamentul (CE) nr. 1782/2003 sunt stabilite în anexele II și III la prezentul regulament.
(2) Plafoanele bugetare pentru 2005 prevăzute la articolul 71 alineatul (2) din Regulamentul (CE) nr. 1782/2003 sunt stabilite în anexa IV la prezentul regulament.
(3) Plafoanele bugetare pentru schema de plată unică în 2005 sunt stabilite în anexa V la prezentul regulament.
(4) Pachetele financiare anuale pentru 2005 prevăzute la articolul 143b alineatul (3) din Regulamentul (CE) nr. 1782/2003 sunt stabilite în anexa VI la prezentul regulament.
Articolul 3
Statele membre care optează pentru aplicarea regională prevăzută la articolul 58 din Regulamentul (CE) nr. 1782/2003 comunică Comisiei plafoanele regionale stabilite pentru data de 31 decembrie a primului an de aplicare a schemei de plată unică înainte de data de 1 martie a anului următor.
Articolul 4
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 ianuarie 2005.